PMIndiaData/PMIndiaSum huggingface dataset:
குடியரசுத் தலைவர் வெளியிட்ட துணைக் குடியரசுத் தலைவர் எழுதிய ‘குடிமகனும் சமூகமும்’ என்ற நூல் வெளியீட்டு விழாவில் பிரதமரின் கருத்துரைகள்

பிரதமர் திரு. நரேந்திர மோடி அவர்கள் இன்று நடைபெற்ற துணைக் குடியரசுத் தலைவர் திரு. ஹமீத் அன்சாரி அவர்கள் எழுதிய ‘குடிமகனும் சமூகமும்’ என்ற நூல் வெளியீட்டு விழாவில் கலந்து கொண்டார். இந்திய குடியரசுத் தலைவர் திரு. பிரணாப் முகர்ஜி தில்லியில் குடியரசுத் தலைவர் மாளிகையில் இந்த நூலை வெளியிட்டார். இந்த நிகழ்ச்சியில் பேசுகையில், இந்த நூலின் மூலமாக வருங்காலத் தலைமுறையினருக்குத் தனது சிந்தனைகளை வழங்கியுள்ளதற்காக துணைக் குடியரசுத் தலைவரை பிரதமர் பாராட்டினார். இன்றைய தொழில்நுட்பம் குடிமக்களை இணையத்தின் குடிமக்களாக மாற்றியுள்ளதோடு, பாரம்பரியமான எல்லைகளும் மறைந்து வருகின்றன என்றும் அவர் குறிப்பிட்டார். எனினும் இந்தியாவில் குடிமகனுக்கும் சமூகத்திற்கும் இடையே குடும்பம் என்ற பகுதி உள்ளது என்றும் அதுவே நமது மிகப்பெரிய வலிமை என்றும் அவர் குறிப்பிட்டார். பல்வேறு வகையான பேச்சுமொழிகளை, மொழிகளை பேசுகின்ற, வேறுபட்ட பல நம்பிக்கைகளையும் கொண்டுள்ள மக்கள் நல்லிணக்கத்துடன் வாழ்ந்து வரும் நாடாக இந்தியா இருப்பது குறித்து பெருமைப்பட வேண்டும் என்றும் அவர் கூறினார். இதற்கு இந்த நாட்டின் குடிமக்கள் அனைவருமே பங்களிப்பு செய்துள்ளார்கள் என்றும் அவர் குறிப்பிட்டார்.
மன்டேச்சூ புனல்மின் திட்டம் தொடர்பான கடனை திருப்பிச் செலுத்துவதற்கான காலத்தை இரண்டு ஆண்டுகளுக்கு நீடிக்க இந்தியா-பூடான் இடையேயான ஒப்பந்தத்தின் பிரிவு-3-ஐ திருத்த அமைச்சரவை ஒப்புதல்

மன்டேச்சூ புனல்மின் திட்டம் தொடர்பான கடனை திருப்பிச் செலுத்துவதற்கான காலத்தை இரண்டு ஆண்டுகளுக்கு நீடிக்க இந்தியா-பூடான் இடையேயான ஒப்பந்தத்தின் பிரிவு-3-ஐ திருத்த பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் வழங்கியுள்ளது. இந்தத் திட்டம் பூடானில் அமலாக்கும் காலம் 15 ஆண்டுகளில் இருந்து 17 ஆண்டுகளாக மாற்றப்பட்டுள்ளது. பயன்கள்: i. இந்தத் திட்டத்திலிருந்து முதல் ஆண்டில் யூனிட்டுக்கு ரூ.4.12 பைசா என்ற கட்டணத்தில் 720 மெகாவாட் மின்சாரம் இந்தியாவிற்கு கொண்டு வரப்படும். ii. உபரி மின்சாரம் இந்தியாவுக்கு வழங்கப்படும் என பூடான் உறுதி செய்துள்ளது. iii. இதன் மூலம் இந்தியா-பூடான் பொருளாதார உறவுகள் வலுப்படுவதோடு, புனல் மின்சாரத் துறையில் ஒத்துழைப்பு அதிகரிக்கும்.
காவல்துறை இயக்குநர்கள் மாநாட்டில் பிரதமர் உரையாற்றினார்.

கட்ச், தோர்டோவில் நடைபெற்ற காவல்துறை இயக்குநர்கள் மாநாட்டில், மூன்றாவது மற்றும் இறுதி நாளன்று, பிரதமர் திரு நரேந்திர மோடி அவர்கள் உரையாற்றினார். மாநாட்டில் நடைபெற்ற விவாதங்களின் சாரம் மற்றும் ஆழத்தை பார்த்து மகிழ்ச்சியடைந்ததாக குறிப்பிட்ட பிரதமர், இது காவல்துறையின் அர்ப்பணிப்பையும், திறனையும் வெளிப்படுத்துவதாக குறிப்பிட்டார். இந்த மாநாட்டின் இறுதியில் வரும் பரிந்துரைகளை அமல்படுத்த ஒரு செயல்திட்டத்தை வகுக்க வேண்டும் என்றும் அவர் கூறினார். நாடெங்கும் இருந்து வந்திருந்த இளைய மற்றும் மூத்த அதிகாரிகளிடையே நடைபெற்ற அந்த உரையாடல்கள், தடைகளை கடந்து குறிப்பிடத்தக்க இலக்கினை அடைய உதவியதாக குறிப்பிட்டார். காவல் பணியில் உணர்திறன் முக்கிய பங்காற்ற வேண்டும் என்று குறிப்பிட்ட பிரதமர் திரு நரேந்திர மோடி அவர்கள், மக்களை உணர்திறனோடு அணுக ஓர் கட்டமைப்பை ஏற்படுத்த வேண்டும் என்றும் குறிப்பிட்டார். காவல்துறை சமூகத்தோடு நல்லுறவை ஏற்படுத்த வேண்டும் என்று குறிப்பிட்ட பிரதமர், இதை அடைய, சமூகத்தின் வெற்றியை காவல்துறையும் கொண்டாட வேண்டும் என்றார். தங்கள் வெற்றிகளை கொண்டாடுவதற்காக காவல் நிலையங்களுக்கு வரும் பொதுமக்கள், காவல் அதிகாரிகளின் பணிகளை புரிந்து கொண்டு மரியாதை அளிப்பர் என்றார். சமூகத்தில் உள்ள மக்கள், காவல் நிலையங்களோடு தங்களை அடையாளப்படுத்திக் கொள்ள வேண்டும் என்றார் அவர். இணைய பாதுகாப்பு, டிஜிட்டல் தொழில்நுட்பம், சமூக வலைத்தளங்கள், ஆகியன குறித்து பேசிய பிரதமர், காவல்துறை அதிகாரிகள், புதிய தொழில்நுட்பங்களை தங்கள் பணிகளுக்கு பயன்படுத்திக் கொள்ள வேண்டும் என்றார். பிற மாவட்டங்களோடும், பிற மாநிலங்களோடும், காவல்துறையினர் இணைந்து பணியாற்ற வேண்டும் என்றார். சுற்றுலா காவல்துறை, பேரிடர் மேலாண்மை மற்றும் காவல் பயிற்சி ஆகியன குறித்தும் பிரதமர் பேசினார். காவல்துறையினரின் தன்னலமில்லா சேவையை பாராட்டிய பிரதமர், அவர்களின் கடமை உணர்வு, தேசத்தின் பாதுகாப்பின் அடிப்படை என்றார். மத்திய உளவுப் பிரிவு அதிகாரிகளுக்கு குடியரசுத் தலைவரின் விருதுகளை பிரதமர் வழங்கினார். முன்னதாக, காவல் பல்கலைக்கழகம், தடய அறிவியல் பல்கலைக்கழகம் ஆகியவை அமைப்பது குறித்து அரங்கில் விவாதிக்கப்பட்டது. மத்திய உள்துறை அமைச்சர் திரு ராஜ்நாத் சிங், மத்திய உள்துறை இணை அமைச்சர்கள் திரு கிரேண் ரிஜ்ஜிஜ்ஜு மற்றும் திரு ஹரிபாய் பார்த்திபாய் சவுத்ரி ஆகியோர் உடனிருந்தனர்.
மணிப்பூர் மற்றும் அசாம் மாநிலத்திற்கு பிரதமர் ஜனவரி 4, 2019 அன்று பயணம்

மணிப்பூர் மற்றும் அசாம் மாநிலத்திற்கு பிரதமர் திரு. நரேந்திர மோடி ஜனவரி 4, 2019 அன்று பயணம் மேற்கொள்கிறார். அவர், மணிப்பூரில் பல்வேறு வளர்ச்சி திட்டங்களுக்கு அடிக்கல் நாட்டி தொடங்கிவைக்கிறார். மொறேயில் ஒருங்கிணைந்த சோதனை சாவடி, சவோம்பங்கில் இந்திய உணவு கழகத்தின் உணவு சேமிப்பு கிடங்கு, தோளைதாபி குறுக்கு அணைத் திட்டம், தங்கல்சுருகண்டில் சுற்றுச்சூழல் சார்ந்த சுற்றுலா வளாகம் மற்றும் பல்வேறு நீர் விநியோகத் திட்டங்களை தொடக்கிவைக்கும் வகையில் பிரதமர் கல்வெட்டினைத் திறந்து வைக்கிறார். சில்சார்-இம்பால் இடையேயான 400 கிலோ வாட் திறன் கொண்ட இரட்டை முனை மின் சுற்றுப் பாதையை பிரதமர் நாட்டுக்கு அர்ப்பணிப்பார். இம்பால் தனமஞ்சுரி பல்கலைக்கழகங்கத்தின் உட்கட்டமைப்பு மேம்பாடு, விளையாட்டு திடல்கள் போன்ற திட்டங்களுக்கு பிரதமர் அடிக்கல் நாட்டுவார். பிறகு, கிழக்கு இம்பால் மாவட்டத்தில் உள்ள ஹப்தாகங்ஜேபுங்கில் பொதுமக்களிடம் உரையாற்றுகிறார். அசாம் மாநிலம் சில்சாரில் உள்ள ராம்நகரில் பொதுமக்கள் பேரணியில் பிரதமர் உரையாற்றுகிறார்.
பேரிடர் மேலாண்மைத் துறையில் ஒத்துழைப்புக்காக இந்தியா-ஆர்மீனியா இடையே புரிந்துணர்வு உடன்படிக்கை மேற்கொள்ள மத்திய அமைச்சரவை ஒப்புதல்

பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், பேரிடர் மேலாண்மைத் துறையில் ஒத்துழைப்புக்காக இந்தியா-ஆர்மீனியா இடையே புரிந்துணர்வு உடன்படிக்கை மேற்கொள்ள ஒப்புதல் அளிக்கப்பட்டது. இந்தப் புரிந்துணர்வு உடன்படிக்கை, பேரிடர் மேலாண்மைத் துறையில் ஒத்துழைப்பை வலுப்படுத்தும். பேரிடர் ஏற்படும் சமயங்களில், இரு நாடுகளையும் சேர்ந்த மக்களின் பாதுகாப்புக்கும், நலனுக்கும் பங்களிப்பை செய்யும். பேரிடர் மேலாண்மைத் துறைகளில், பரஸ்பரம் நலன் சார்ந்த தகவல்களை பரிமாறிக் கொள்ளவும் வழிவகை செய்யும். மேலும், இந்தப் புரிந்துணர்வு உடன்படிக்கையானது, ஒரு வழிமுறையை ஏற்படுத்தச் செய்கிறது. இதன்மூலம், மற்ற நாட்டின் பேரிடர் மேலாண்மை வழிமுறைகளிலிருந்து இந்தியாவும், ஆர்மீனியாவும் பரஸ்பரம் பயனடையும். இது பேரிடர் சமயங்களில் தயார்படுத்திக் கொள்தல், மீட்பு மற்றும் திறன் வளர்ப்பு ஆகிய துறைகளில் வலுப்படுத்திக் கொள்ள உதவும்.
சுகாதாரம் மற்றும் மருந்துத் துறையில் இந்தியா, கம்போடியா இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்

பிரதமர் திரு நரேந்திர மோடி தலைமையில் நடைபெற்ற அமைச்சரவைக் கூட்டத்தில் சுகாதாரம் மற்றும் மருந்துத் துறையில் இந்தியா, கம்போடியாவுக்கு இடையேயான புரிந்துணர்வு ஒப்பந்தத்திற்கு ஒப்புதல் வழங்கப்பட்டது. இந்த இரு நாட்டு புரிந்துணர்வு ஒப்பந்தத்தினால் சுகாதாரத் துறையில் இந்தியா, கம்போடியா நாடுகளிடையேயான கூட்டு முயற்சிகள் மற்றும் தொழில்நுட்ப தயாரிப்புகளுக்கு ஊக்கம் அளிக்கப்படும். இந்த புரிந்துணர்வு ஒப்பந்தம் இரு நாடுகளிடையேயான நல்லுறவை மேலும் வலுப்படுத்தும். இந்த ஒப்பந்தத்தில் கையெழுத்திடும் நாளிலிருந்து 5 வருடம் வரை இந்த புரிந்துணர்வு ஒப்பந்தம் அமலில் இருக்கும். இரு நாடுகளின் அரசுகளுக்கு இடையே கீழ்காணும் முக்கிய துறைகளில் ஒத்துழைப்பு மேம்படுத்தப்படும்: 1. தாய் மற்றும் சேய் நலன் 2. குடும்பக் கட்டுப்பாடு 3. எச்ஐவி/ எய்ட்ஸ் மற்றும் காசநோய் 4. மருந்து மற்றும் மருந்து சார்ந்த பொருட்கள் 5. தொழில்நுட்ப பரிமாற்றம் 6. பொது சுகாதாரம் மற்றும் நோய் தொற்று 7. நோய் தடுப்பு (தொற்று மற்றும் தொற்று அல்லாதவை) 8. கம்போடியாவின் தேசிய நெறிமுறைக் குழு மற்றும் இந்திய சுகாதாரத் துறை/ அமைச்சகத்தின் ஒப்புதலோடு மருத்துவ ஆராய்ச்சி மற்றும் மேம்பாடு 9. மருத்துவக் கல்வி 10. பொது சுகாதாரத் துறையில் மனித சக்தியை மேம்படுத்துதல் 11. மருத்துவ, துணை மருத்துவ மற்றும் மேலாண்மை திறன்களுக்கு பயிற்சி மற்றும் 12. இரு நாடுகளின் ஒத்துழைப்போடு இதர துறைகள். மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும் https://pib.gov.in/PressReleasePage.aspx?PRID=1668393
ஜார்கண்ட் மாநிலம் தேவ்கரில் புதிய எய்ம்ஸ் அமைப்பதற்கு மத்திய அமைச்சரவை ஒப்புதல்

ஜார்கண்ட் மாநிலம் தேவ்கரில் புதிய அகில இந்திய மருத்துவ விஞ்ஞான நிறுவனம், எய்ம்ஸ் அமைப்பதற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்தது. இந்தத் திட்டத்திற்கு ரூ.1103 கோடி நிதிச்செலவுக்கான திட்டத்திற்கு ஒப்புதல் அளிக்கப்பட்டது. இந்த எய்ம்ஸ் நிறுவனம் பிரதமரின் சுகாதாரப் பாதுகாப்புத் திட்டத்தின் கீழ் அமைக்கப்படும். விவரங்கள்: தேவ்கர் நகரில் அமைய உள்ள எய்ம்ஸில் கீழ்கண்டவை இடம் பெற்றிருக்கும்: அவசரகால சிகிச்சை மையமும் 750 படுக்கை வசதியும் கொண்ட மருத்துவமனை. ஆண்டுக்கு 100 மாணவர்கள் எம் பி பி எஸ் படிக்கும் வகையிலான மருத்துவகல்லூரி. ஆண்டுக்கு 60 மாணவர்கள் பி எஸ் சி செவிலியர் படிப்பு படிப்பதற்கான செவிலியர் கல்லூரி , குடியிருப்பு வளாகங்கள், புதுதில்லி எய்ம்ஸ் மாதிரியில் சம்பந்தப்பட்ட வசதிகள் / சேவைகள். 20 சிறப்பு மருத்துவ / உயர் சிறப்பு மருத்துவத்துறைகளும் அவற்றுக்கான 15 அறுவை சிகிச்சை அரங்குகளும். பாரம்பரிய மருத்துவமமுறையின்படி சிகிச்சை வழங்குவதற்கான 30 படுக்கைகள் கொண்ட ஆயுஷ் துறை. தாக்கம்: தேவ்கரில் அமைய உள்ள புதிய எய்ம்ஸ் நிறுவனம் அந்தப் பகுதி மக்களுக்கு உயர்சிறப்பு மருத்துவ வசதியை வழங்கும். மேலும், இந்த மண்டலத்தில் தேசிய சுகாதார இயக்கத்தின் கீழ் ஏற்படக்கூடிய ஆரம்ப மற்றும் இடைநிலை நிறுவனங்கள் / வசதிகள் ஆகியவற்றில் பணிபுரிய தகுதி வாய்ந்த மருத்துவர்கள், இதர சுகாதார பணியாளர்களை உருவாக்க உதவுவதும் இந்த நிறுவனத்தின் நோக்கமாகும். பின்னணி: பிரதமரின் சுகாதாரப் பாதுகாப்புத் திட்டத்தின் கீழ் புவனேஷ்வர், போபால், ராய்ப்பூர், ஜோத்பூர், ரிஷிகேஷ், பாட்னா, ஆகிய இடங்களில் எய்ம்ஸ்கள் உருவாக்கப்பட்டுள்ளன. பரேலி (உபி), நாக்பூர் (மகாராஷ்ட்ரா), கல்யாணி (மேற்கு வங்கம்), குண்டூரில் மங்களகிரி (ஆந்திரபிரதேசம்) ஆகிய இடங்களில் எய்ம்ஸ்அமைக்கும் பணிகள் நடைபெற்று வருகின்றன. கோரக்பூர் (உபி-யில்) எய்ம்ஸ் அமைப்பதற்கான பணியாணைகள் வழங்கப்பட்டுள்ளன. மேலும், கீழ்கண்ட எய்ம்ஸ்-களுக்கு அனுமதி வழங்கப்பட்டுள்ளது. 2016 ஜூலையில் பஞ்சாப் பத்தின்டா 2017 மே –யில் அசாம் குவஹாத்தி 2018 ஜனவரியில் இமாசலப்பிரதேசம் பிலாஸ்பூர் ——
சத்ரபதி சிவாஜி மகராஜ் பிறந்தநாளில் அவருக்குப் பிரதமர் தலை வணங்கினார்

சத்ரபதி சிவாஜி மகராஜ் பிறந்தநாளில் அவருக்குப் பிரதமர் திரு.நரேந்திர மோடி புகழாரம் சூட்டினார். அவரது தன்னிகரற்ற தலைமைத்துவம் மற்றும் சமூக நலனுக்கான முக்கியத்துவம் பல தலைமுறை மக்களுக்கு ஊக்கமளிப்பதாக இருக்கும் என்றும் பிரதமர் கூறினார். டுவிட்டரில் பிரதமர் கூறியிருப்பதாவது; “சத்ரபதி சிவாஜி மகராஜ் பிறந்தநாளில் அவருக்கு நான் தலை வணங்குகிறேன். அவரது தன்னிகரற்ற தலைமைத்துவம் மற்றும் சமூக நலனுக்கான முக்கியத்துவம் பல தலைமுறை மக்களுக்கு ஊக்கமளிப்பதாக இருக்கும். வாய்மை மற்றும் நீதியின் மாண்புகளுக்காக முன்னிற்கும்போது அவர் சமரசம் செய்து கொள்ளாதவராக இருந்தார். அவரது தொலைநோக்குப் பார்வையை நிறைவு செய்வதற்கு நாங்கள் உறுதிபூண்டுள்ளோம்.”
விவசாயம் மற்றும் உணவு தொடர்பான தொழில்கள் ஆகிய துறைகளில் ஒத்துழைப்புக்கான இந்தியா கிர்கிஸ்தான் ஒப்பந்தம் கையெழுத்தானதற்கு மத்திய அமைச்சரவை ஒப்புதல்

விவசாயம் மற்றும் உணவு தொடர்பான தொழில்கள் ஆகிய துறைகளில் ஒத்துழைப்புக்கான இந்தியா கிர்கிஸ்தான் ஒப்பந்தம் கையெழுத்திடப்படுவதற்கு மத்திய வேளாண்மை மற்றும் விவசாயிகள் நலன் அமைச்சகம் சமர்ப்பித்திருந்த ஒப்பந்தத்துக்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்த்து. இந்தியாவுக்கும் கிர்கிஸ்தானுக்கும் இடையேயான இந்த உத்தேச உடன்பாடு வேளாண்துறை மற்றும் அதனுடன் தொடர்புடைய துறைகள் சார்ந்த பல்வேறு செயல்பாடுகளை உள்ளடக்கியது. இதில் ஆராய்ச்சித் துறையில் தகவல்களையும் அனுபவத்தையும் பரிவர்த்தணை செய்து கொள்ளுதல், கால்நடை இனப்பெருக்கம் பறவைகள் காய்ச்சல் மற்றும் உணவு வாய்நோய், கால்நடை மருத்துவம், பயிர் வளர்ப்பு, நவீன தொழில்நுட்ப அடிப்படையில் விதை உற்பத்தி, விதை சான்றளிப்பு, பல்வேறு வகை பாசன முறைகளை அறிமுகப்படுத்துதல், இந்திய முன்னோடித் திட்டத்தை உருவாக்குதல், உணவுப் பதனீடு மற்றும் உணவு சிப்பம் கட்டும் தொழில்நுட்பம் ஆகியவற்றில் தகவல் தொழில்நுட்ப்ப் பயன்பாடு உள்ளிட்ட துறைகள் அடங்கும். தகவல் பரிமாற்றம் தவிர பயிர் வகைகள் உரிமைகள் பாதுகாப்பு, வேளாண்மை, உணவு வர்த்தகம், தோட்டக்கலை, வேளாண் ஆராய்ச்சி மற்றும் கல்வி, தோட்டக்கலை ஆராய்ச்சி மற்றும் கல்வி, உணவுப் பாதுகாப்பு மற்றும் தரங்கள், வேளாண்மை மற்றும் மீனளம் ஆகிய துறைகளில் ஒத்துழைப்புக்கான வாய்ப்புகளையும் இந்த புரிந்துணர்வு ஒப்பந்தம் ஏற்படுத்தும். இந்த உடன்பாட்டின்படி கூட்டுப் பணிக்குழு ஒன்று அமைக்கப்படும். இருநாட்டுப் பிரதிநிதிகளும் இடம் பெற்றிருக்கும். இந்தக்குழு ஒத்துழைப்பு திட்டங்களை தயாரித்து உடன்பாடு அமுல்படுத்தப்படும்போது ஏற்படும் பிரச்சினைகளுக்குத் தீர்வு வழங்குதல், சம்மந்தப்பட்ட தரப்பினர் நிர்ணயிக்கும் அமலாக்கப் பணிகளை செயல்படுத்துதல் போன்றவற்றை மேற்கொள்ளும். இந்த ஒப்பந்தம் அது கையெழுத்திடப்பட்ட தேதியில் அமுலுக்கு வரும், 5 ஆண்டு காலம் இது அமலில் இருக்கும். தொடர்ந்து மேலும் 5 ஆண்டு காலத்திற்கு இது விரிவு படுத்தப்படும். சம்மந்தப்பட்ட தரப்புகள் ராஜீய வழியாக இதரத் தரப்புக்கு இந்த ஒப்பந்தத்தை நிறுத்திக் கொள்ளும் விருப்பத்தை அது காலாவதியாவதற்கு குறைந்தது 6 மாத காலத்திற்கு முன்னதாக தெரிவிக்கும் தருணத்தில் மட்டும் அது முடிவுக்கு வரும்.
கார்கில் வெற்றி தினத்தையொட்டி ராணுவ வீரர்களுக்கு பிரதமர் புகழாரம் சூட்டியுள்ளார்

கார்கில் வெற்றி தினத்தையொட்டி தேசத்தை பாதுகாக்க கார்கிலில் தங்களின் துணிச்சலை வெளிப்படுத்தி உச்சநிலை தியாகம் செய்த வீரம் செறிந்த ராணுவ வீரர்களுக்கு பிரதமர் திரு நரேந்திர மோடி புகழாரம் சூட்டியுள்ளார். ட்விட்டர் செய்தியில் பிரதமர் கூறியிருப்பதாவது; “கார்கில் வெற்றி தினம் என்பது அன்னை பாரதத்தின் பெருமைக்கும், புகழுக்கும் அடையாளமாகும். இந்த தருணத்தில் தாய்நாட்டை பாதுகாக்க தங்களின் துணிவை வெளிப்படுத்திய வீரம் செறிந்த நாட்டின் புதல்வர்கள் அனைவருக்கும் எனது பணிவான வணக்கங்கள். ஜெய் ஹிந்த்!”
பிரெஞ்சு அதிபரின் தூதுவர் ஆலோசகர் பிரதமருடன் சந்திப்ப

பிரஞ்சு அதிபரின் தூதுவர் ஆலோசகர் திரு. ஜாக் ஆடிபர்ட் பிரதமர் திரு. நரேந்திர மோடியை சந்தித்து பேசினார். 2015 ஆம் ஆண்டு தான் பிரான்ஸ் நாட்டிற்கு பயணம் மேற்கொண்டதையும் 2016 ஆம் ஆண்டு குடியரசு தின விழாவில் அதிபர் ஹோலாண்டே சிறப்பு விருந்தினராக பங்கேற்றதையும் பிரதமர் நினைவு கூர்ந்தார். வரும் ஆண்டுகளில் நமது இருதரப்பு உறவு மேலும் வலுவடைவதற்கான அடிக்கல்லாக இந்த பயணங்கள் அமைந்துள்ளது என்று பிரதமர் கூறினார். வெறும் பாதுகாப்பு, விண்வெளி மற்றும் அணு சக்தி துறைகளில் இருந்த இந்தியா மற்றும் பிரான்ஸ் நாடுகளின் இருதரப்பு உறவு இன்று பல்வேறு துறைகளில் விரிந்து காணப்படுகிறது. முக்கியமாக பயங்கரவாத-எதிர்ப்பு, கடல் பாதுகாப்பு, புதுப்பிக்கத்தக்க எரிசக்தி துறைகளில் நமது இருதரப்பு உறவு மிகவும் வலிமை அடைந்துள்ளது. பருவநிலை மாற்றத்திற்கு எதிரான சர்வதேச முயற்சியின் முக்கிய சாதனை முயற்சியாக சர்வதேச சூரிய சக்தி உடன்பாடு நிறுவப்பட்டதை நினைவு கூர்ந்த பிரதமர் இந்த முயற்சிக்கு பிரான்ஸ் நாடு அளித்த ஆதரவிற்கு நன்றி தெரிவித்தார். ஸ்மார்ட் நகரங்கள், நகர போக்குவரத்து, மற்றும் உட்கட்டமைப்பு மேம்பாடுகளில் சிறந்த இருதரப்பு ஒத்துழைப்பு வேண்டும் என்று பிரதமர் அழைப்பு விடுத்தார்.
பாராலிம்பிக் போட்டியில் வெண்கலப் பதக்கம் வென்றதற்காக வில்வித்தை வீரர் ஹர்வீந்தர் சிங்கிற்கு பிரதமர் பாராட்டு

டோக்கியோவில் நடைபெற்று வரும் பாராலிம்பிக் போட்டியில் வெண்கலப் பதக்கம் வென்றதற்காக வில்வித்தை வீரர் ஹர்வீந்தர் சிங்கிற்கு பிரதமர் திரு நரேந்திர மோடி பாராட்டு தெரிவித்துள்ளார். “வில்வித்தை வீரர் ஹர்வீந்தர் சிங் மிகவும் சிறப்பாக செயல்பட்டுள்ளார். சிறப்பான திறமை மற்றும் உறுதியை வெளிப்படுத்தி பதக்கத்தை வென்றுள்ளார். வரலாற்று சிறப்புமிக்க வெண்கல பதக்கத்தை வென்றதற்காக அவருக்கு வாழ்த்துகள். எதிர்வரும் காலங்களில் சிறந்து விளங்க வாழ்த்துகிறேன்,” என்று தமது டிவிட்டர் பக்கத்தில் பிரதமர் கூறியுள்ளார்.
டாக்டர் ஜாகீர் உசைன் பிறந்த நாளை முன்னிட்டு பிரதமர் அஞ்சலி செலுத்தினார்

முன்னாள் குடியரசுத் தலைவர் டாக்டர் ஜாகீர் உசைனின் பிறந்த நாளை முன்னிட்டு பிரதமர் திரு நரேந்திர மோடி அவருக்கு மலரஞ்சலி செலுத்தினார். ”டாக்டர் ஜாகீர் உசைன் பிறந்த நாளான இன்று நாடே அவரை நினைவுகூர்கிறது. இந்தியாவின் சுதந்திர இயக்கத்திற்கான அவரின் பங்களிப்பு மிகவும் முக்கியமானது. அவர் சிறந்த அறிஞராகவும், கல்வியாளராகவும் விளங்கினார்” என்று பிரதமர் கூறியுள்ளார்.
மத்திய தகவல் ஆணையத்தின் புதிய கட்டிடத்தை பிரதமர் நாளை தொடங்கிவைக்கிறார்.

பிரதமர் திரு. நரேந்திர மோடி நாளை (மார்ச் 6, 2018) நமது தலைநகரம் புது தில்லியில் உள்ள முனிர்காவில் நடைபெற்றவுள்ள நிகழ்ச்சியில் மத்திய தகவல் ஆணையத்தின் புதிய கட்டிடத்தை தொடங்கிவைக்கிறார். இந்த புதிய கட்டிடம் மூலம் இந்த ஆணையம் ஒரே இடத்தில் இருந்து தனது எல்லா பணிகளையும் மேற்கொள்ளலாம். இதற்கு முன்பு, இந்த ஆணையம் இரண்டு வெவ்வேறு கட்டிடங்களில் வாடைகைக்கு இருந்தது. மத்திய தகவல் ஆணையத்தின் இந்த புதிய கட்டிடம் உலக தரம் வாய்ந்த பசுமை கட்டிடம் ஆகும். இதனை தேசிய கட்டிட கட்டுமான கழகம் நிர்ணயிக்கப்பட்ட தேதிக்குள் கட்டி முடித்துள்ளது. மத்திய தகவல் ஆணையத்திற்கு தேவைப்படும் அனைத்து விசாரணை அறைகளும் உலக தரத்தில் அனைத்து தகவல் தொழில் நுட்பம் மற்றும் காணொளி காட்சி வசதிகளுடன் ஐந்து மாடிகள் கொண்டதாக கட்டப்பட்டுள்ளது. மத்திய தகவல் ஆணையம் தகவல் பெறும் உரிமை சட்டம் 2005-ன் கீழ் மேல்முறையீட்டு அமைப்பாக நிறுவப்பட்டது.
வாரணாசியில் அகில இந்திய கல்வி சங்க தொடக்கவிழாவில் பிரதமர் ஆற்றிய உரையின் முக்கிய அம்சங்கள்

உத்தரபிரதேச ஆளுநர் திருமதி ஆனந்திபென் படேல் அவர்களே, முதலமைச்சர் யோகி ஆதித்யநாத் அவர்களே, மத்திய அமைச்சர் திரு தர்மேந்திரபிரதான் அவர்களே,தேசிய கல்வி கொள்கை வரைவு குழுவின் தலைவர் கஸ்தூரிரங்கன் அவர்களே, இதர அமைச்சர்களே, பல்கலைக்கழகங்களின் துணை வேந்தர்களே, கல்வி நிறுவனங்களின் இயக்குநர்களே அனைவருக்கும் வணக்கம் மகாமானா மதன்மோகன் மாளவியாவுக்கு தலைவணங்கி இந்த மாநாட்டிற்கு நல்வாழ்த்துக்களை தெரிவித்துக் கொள்கிறேன். தேசிய கல்விக்கொள்கையின் அடிப்படை அம்சமே, கல்வியை குறுகிய மனப்பான்மையிலிருந்து வெளிக்கொண்டு வருவதோடு, அதனை 21-ம் நூற்றாண்டுக்கான நவீன சிந்தனைகளுடன் இணைப்பது தான். நாட்டில் அறிவாற்றல் மற்றும் திறமைக்கு எந்தகாலத்திலும் பஞ்சமில்லை. எனினும்,பிரிட்டிஷ்காரர்களால் உருவாக்கப்பட்ட கல்வி முறை ஒருபோதும் இந்திய கல்விமுறையாக இருக்க முடியாது. நாம் இளைஞர்களை பட்டதாரிகளாக மட்டும் உருவாக்காமல், நாடு முன்னோக்கிச் செல்வதற்கு தேவையான மனிதவளம் மற்றும் நாட்டிற்கான கல்விமுறையை வழங்கவேண்டும். நமது ஆசிரியர்கள் மற்றும் கல்வி நிறுவனங்கள் இந்த உறுதிப்பாட்டிற்கு தலைமையேற்க வேண்டும். புதிய இந்தியாவை படைக்க, புதிய நடைமுறையும் நவீன நடவடிக்கைகளும் அவசியம். இதற்கு முன்பு கற்பனை செய்துகூட பார்த்திராத அம்சங்கள் தற்போது நனவாகி வருகின்றன. கொரோனா பெருந்தொற்று பாதிப்பிலிருந்து மட்டும் நாம் மீண்டு வந்துவிடவில்லை, மாறாக, தற்போது இந்தியா உலகின் வேகமாக வளர்ந்துவரும் பொருளாதார நாடுகளில் ஒன்றாக திகழ்கிறது. தற்போது, நமது நாடுதான், உலகின் மூன்றாவது பெரிய ஸ்டார்ட்அப் சூழலை கொண்ட நாடாக உள்ளது. விண்வெளி தொழில்நுட்பம் போன்ற துறைகளில் இதற்குமுன்பு, அரசாங்கம் மட்டுமே அனைத்தையும் செய்து வந்த நிலையில், தற்போது தனியார் பங்கேற்பு மூலம் இளைஞர்களுக்கு புதிய உலகம் ஒன்று உருவாக்கப்பட்டுள்ளது. குழந்தைகளை அவர்களது திறமை மற்றும் விருப்பத்திற்கேற்ற திறனுடையவர்களாக மாற்றுவதில் தான், புதிய கல்விக்கொள்கை முழுகவனமும் செலுத்தி வருகிறது.நமது இளைஞர்கள் திறன் பயிற்சி பெற்றவர்களாக, நம்பிக்கை உடையவர்களாக, நடைமுறைகளுக்கு உகந்தவர்களாக திகழ்வதற்கான அடித்தளத்தை கல்விக்கொள்கை உருவாக்குகிறது. தற்கால குழந்தைகள், மிகசிறப்பான திறமைகளை வெளிப்படுத்தி வருகின்றனர்.அவர்களுக்கு உதவி செய்து அந்த திறமைகளை வெளிக்கொணர வேண்டியது அவசியம். நாட்டின் தற்போதைய கல்விக் கட்டமைப்பை அடியோடு மாற்றி அமைக்க வேண்டும். பல்வேறு புதிய கல்லூரிகள், பல்கலைக்கழகங்கள், ஐஐடிக்கள் மற்றும் ஐஐஎம்-கள் நாட்டில் திறக்கப்பட்டுள்ளன. 2014-ல் இருந்ததை விட, மருத்துவக்கல்லூரிகளின் எண்ணிக்கை தற்போது, 55 சதவீதம் அதிகரித்துள்ளது. பல்கலைக்கழகங்களுக்கான பொது நுழைவுத்தேர்வு, பல்கலைக்கழக மாணவர் சேர்க்கையை எளிமைப்படுத்தி சம வாய்ப்புகளை ஏற்படுத்தும். புதிய கல்விக்கொள்கை தற்போது தாய் மொழியில் பயில்வதற்கான வாய்ப்புகளை ஏற்படுத்தியுள்ளது. அந்த வகையில், சமஸ்கிருதம் போன்ற பண்டைக்கால இந்திய மொழிகளுக்கு புத்துயிரூட்டப்பட்டு வருகிறது. உலகின் மிகப்பெரிய கல்விக்கேந்திரமாக இந்தியா உருவெடுக்கும். இந்திய உயர்க்கல்வியை சர்வதேச தரத்திற்கு இணையாக தயாரிப்பதற்கான வழிகாட்டு நெறிமுறைகள் வெளியிடப்பட்டுள்ளன. 180 பல்கலைக்கழகங்களில் சர்வதேச விவகாரங்களுக்கான சிறப்பு அலுவலகங்கள் திறக்கப்பட்டுள்ளன. களத்தில் நடைமுறையில் உள்ள சர்வதேச நடைமுறைகளை வல்லுனர்கள் அறிந்திருக்க வேண்டும்.
மும்பை கடற்படை துறையகத்தில் பெஸ்ட் நிறுவனத்துக்கு 73 சதுரமீட்டர் நிலத்தைக் குத்தகைக்கு விடுவது

பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டம் மும்பை கப்பற்படை துறையில் பிரிஹன் மும்பை மின்சார சப்ளை மற்றும் போக்குவரத்து நிறுவனம் (பெஸ்ட்) – க்கு 73 சதுரமீட்டர் நிலத்தைக் குத்தகைக்கு, ஆண்டுக்கு ரூ. ஒன்று என்ற பெயரளவிலான தொகைக்கு, விடுவது குறித்த திட்டத்துக்கு ஒப்புதல் அளிக்கப்பட்டது. இந்தக் குத்தகை தொடக்கமாக 30 ஆண்டு காலத்திற்கும் அதனைத் தொடர்ந்து மேலும் இரண்டு 30 ஆண்டு காலங்களுக்கு புதுப்பிக்கக் கூடியதாகவும் இருக்கும். இதனால் மும்பை கப்பற்படைத் துறையில் நான்காவது மின்மாற்றியை நிறுவவும் நிலத்தடி நீர் சேமிப்பு வசதியை அமைக்கவும் வழி வகை ஏற்படுகிறது. இதனால் தற்போது அமைக்கப்பட்டு வரும் புதிய உலர் துறை வசதிக்கு மின்சார வசதி கிடைக்கும். மின்மாற்றியை நிறுவும் பணியை பெஸ்ட் நிறுவனம் தனது சொந்தச் செலவில் மேற்கொள்ளும். இதனால் இந்தியக் கப்பற்படைக்கு எவ்வித நிதிப் பொறுப்பும் இல்லை. பின்னணி: தற்போது உள்ள மின்சார சப்ளை புதிய உலர்துறை கட்டுமானத்துக்கு போதமானது அல்ல எனவே கூடுதல் மின்மாற்றி நிறுவுவதும் நிலத்தடியில் பம்ப் செய்யும் வசதியுடனான நீர் சேமிப்பு தொட்டிகள் அமைப்பதும் அவசியமாகிறது. இத் தொட்டிகள் உலர் துறையின் வளாகத்தில் தீ விபத்துப் பாதுகாப்புக்கென தேவைப்படுகின்றன. பெஸ்ட் நிறுவனத்துக்கு 73 சதுரமீட்டர் நிலத்தை குத்தகைக்கு விடுவதால் இந்த நிறுவனம் புதிய மின்மாற்றியை அமைக்கவும் நிலத்தடியில் பம்ப் செய்யும் வசதியுடன் நீர் சேமிக்கும் தொட்டிகள் அமைக்கவும் உரிமை பெறுகின்றது. அதே சமயம் இந்த நிலத்தின் சொத்து உரிமை கடற்படையின் வசமே தொடர்ந்து இருக்கும். மும்பை கடற்படைக்கு பெஸ்ட் நிறுவனம் மின்சாரத்தை வழங்குகிறது. தற்போது மும்பை கடற்படைத்துறையில் முக்கிய துணை மின்நிலையத்தில் மூன்று மின்மாற்றிகள் உள்ளன. இவற்றை பெஸ்ட் நிறுவனம் பராமரித்து வருகிறது. இதில் கிடைக்கும் மின்சாரம் கடற்படையின் தற்போதுள்ள வசதிகளுக்கு மட்டுமே போதுமானதாகும்.
பிரதமர் நாளை இமாச்சலப் பிரதேசம் செல்கிறார்

பிரதமர் திரு. நரேந்திர மோடி, டிசம்பர் 27, 2018 அன்று இமாச்சலப் பிரதேசம் செல்கிறார். அங்கு நடைபெறும் அம்மாநில அரசின் ஓராண்டு நிறைவு விழா கொண்டாட்டங்களில் அவர் கலந்து கொள்ளவுள்ளார். மாநில அரசின் சாதனை விளக்க புத்தகத்தையும் அவர் வெளியிடுகிறார். காங்ரா மாவட்டத்திற்கு உட்பட்ட தரம்சாலாவில் நடைபெறும் பொதுக்கூட்டத்திலும் பிரதமர் உரையாற்றுகிறார். இந்த நிகழ்ச்சியின்போது, அரசின் பல்வேறு திட்டங்களின் பயனாளிகளுடனும் அவர் கலந்துரையாடவுள்ளார். வி.கீ/மாறன்/க
இந்திய பாரம்பரிய மருத்துவத்தில் இந்திய – கியூபா இடையில் புரிந்துணர்வு உடன்பாட்டுக்கு கேபினட் ஒப்புதல்

பிரதமர் திரு. நரேந்திர மோடி தலைமையில் மத்திய அமைச்சரவைக் குழுக் கூட்டம் இன்று நடைபெற்றது. அதில், இந்திய பாரம்பரிய மருத்துவ முறை, ஹோமியோபதி மருத்துவம் ஆகியவை குறித்து இந்தியாவுக்கும் கியூபா நாட்டுக்கும் இடையில் புரிந்துணர்வு ஒப்பந்தம் ஏற்படுத்தப்பட்டதற்கு ஒப்புதல் அளிக்கப்பட்டது. இந்தப் புரிந்துணர்வு ஒப்பந்தம் ஏற்கெனவே 2018, ஜூன் 22ம் தேதி கையெழுத்தாகிவிட்டது. இதன் பலன்: இந்தப் புரிந்துணர்வு ஒப்பந்தம் இரு நாடுகளுக்கும் இடையில் இந்தியப் பாரம்பரிய. முறைகள், ஹோமியோபதி ஆகியவற்றில் இரு தரப்பு ஒத்துழைப்புக்கு வழி வகுக்கும். பரஸ்பரம் பண்பாடுகளைப் பகிர்ந்து கொண்டு வரும் இரு நாடுகளுக்கும் இது மிகவும் முக்கியமானதாகும். பின்னணி: பாரம்பரிய மருத்துவ முறைகளான ஆயுர்வேதம், யோகா, இயற்கை மருத்துவம், யுனானி, சித்தா, திபெத்திய பாரம்பரிய மருத்துவ முறையான சோவா ரிக்பா, ஹோமியோபதி ஆகியவை நமது நாட்டில் சரியான முறையில் முறைப்படுத்தப்பட்டு மிகச் சிறந்த முறையில் ஆவணப்படுத்தப்பட்டுள்ளன. உலகளாவிய சுகாதார நிலைப்பாட்டில் இந்த அமைப்புகள் மிகப்பெரும் தாக்கத்தை ஏற்படுத்தவல்லதாக உள்ளன. இந்த பாரம்பரிய மருத்துவ முறைகளை மத்திய ஆயுஷ் (AYUSH) அமைச்சகம் உலகளவில் பிரபலப்படுத்த பல்வேறு ஆக்கப்பூர்வ நடவடிக்கைகளை மேற்கொண்டு வருகிறது. இது தொடர்பாக பத்து நாடுகளுடன் புரிந்துணர்வு ஒப்பந்தம் மேற்கொண்டுள்ளது. இந்தப் புரிந்துணர்வு ஒப்பந்தம் இரு தரப்பு நாடுகளுக்கும் இடையில் நல்ல புரிதலை ஏற்படுத்துவதுடன் விதிமுறைகள் குறித்த தெளிவையும் வழங்குவதாக அமைந்துள்ளது. அத்துடன், இந்திய மருந்துப் பொருட்களின் ஏற்றுமதியும் அதிகரிக்கும். சர்வதேச அரங்கில் நல்ல ஒருங்கிணைப்புக்கும் வழியமைக்கும்.
இங்கிலாந்து வெளியுறவுத்துறை அமைச்சர் திரு டொமினிக் ராப், பிரதமர் திரு நரேந்திர மோடியுடன் சந்திப்பு

இங்கிலாந்து நாட்டின் வெளியுறவு, காமன்வெல்த் மற்றும் வளர்ச்சிவிவகாரங்கள் துறை அமைச்சர் திரு டொமினிக் ராப், பிரதமர் திரு நரேந்திர மோடியைச் சந்தித்தார். இங்கிலாந்து பிரதமர் திரு போரிஸ் ஜான்சனுடன் சமீபத்தில் தொலைபேசியில் பேசியதை நினைவு கூர்ந்த பிரதமர் திரு நரேந்திர மோடி, கொவிட் பாதிப்புக்கு பிந்தைய உலகில், இந்தியா–இங்கிலாந்து இடையேயான கூட்டுறவின் முக்கியத்துவத்தை வலியுறுத்தினார். இருதரப்பு உறவின் முழு திறன்களின் பயன்களைப் பெற, வர்த்தகம், முதலீடு, ராணுவம், பாதுகாப்பு, மக்கள் இடம்பெயர்வு, கல்வி, எரிசக்தி, பருவநிலை மாற்றம், ஆரோக்கியம் ஆகியவற்றை உள்ளடக்கிய, முழு அளவிலான திட்டத்தை வகுக்க அவர் அழைப்பு விடுத்தார். இங்கிலாந்து பிரதமர் திரு போரிஸ் ஜான்சனின் வாழ்த்தைத் தெரிவித்த, வெளியுறவுத்துறை அமைச்சர் திரு.டொமினிக் ராப், இங்கிலாந்து சமீபத்தில் நடத்திய பருவநிலை இலட்சிய மாநாட்டில் பங்கேற்றதற்காக பிரதமர் திரு நரேந்திர மோடிக்கு நன்றி தெரிவித்தார். பகிரப்பட்ட மதிப்புகள், நலன்கள் மற்றும் பொதுவான உலகளாவிய சவால்களை ஒன்றாக எதிர்கொள்ளும் திறன் ஆகியவற்றின் அடிப்படையில் இந்தியாவுடனான உறவை அதிகரிக்க இங்கிலாந்து அரசு முன்னுரிமை அளிப்பதாக அவர் கூறினார். 2021ம் ஆண்டு இங்கிலாந்து தலைமையில் நடக்கும் ஜி7 கூட்டத்தில் பிரதமர் திரு நரேந்திர மோடி பங்கேற்க அழைப்பு விடுத்து, இங்கிலாந்து பிரதமர் திரு போரிஸ் ஜான்சன் அனுப்பிய கடிதத்தை பிரதமரிடம் திரு டொமினிக் ராப் வழங்கினார். இதை ஏற்றுக்கொண்ட பிரதமர், அவருக்கு நன்றி தெரிவித்தார். இந்தியாவின் 72வது குடியரசு தின விழாவில், தலைமை விருந்தினராகப் பங்கேற்கும் இங்கிலாந்து பிரதமர் திரு போரிஸ் ஜான்சனை அடுத்த மாதம் வரவேற்பதில் ஆர்வமுடன் உள்ளதாகவும் பிரதமர் தெரிவித்தார்.